burgasdotpro/wikipedia huggingface dataset:
Portrét Binda Altovitiho

Portrét Binda Altovitiho (tal. "Ritratto di Bindo Altoviti") je názov obrazu talianskeho renesančného umelca Raffaela Santiho vytvoreného v rozpätí rokov 1512 - 1515.
Portrétovanou osobou na obraze je rímsky bankár Bindo Altoviti, kultivovaný muž milujúci umenie.
V tomto diele sa Raffael preukázal ako vyspelý a skúsený umelec experimentujúci so svetlom a tieňom. Svetlom dopadajúcim zhora zľava zdôraznil Raffael mladíkove rysy tváre v elegantnej, takmer zženštilej póze. Takto vykreslená postava v sebe nezaprie leonardovský vplyv, ktorý maliar v tomto období veľmi zdôrazňoval.
Až do roku 1808 bol obraz v majetku rodu Altoviti. V tom roku sa dostal do zbierok bavorského kráľa Ľudovíta I. Odtiaľ ho získala mníchovská Alte Pinakothek. Od roku 1936 je umeleckým exponátom Národnej galérie umenia vo Washingtone.
WLAN

WLAN APP iWFCam
Jan Ščudlík

Generálmajor Ing. Jan Ščudlík bol česko-slovenský generál, bývalý zástupca veliteľa 1. armády Československej ľudovej armády.
Život.
Od roku 1965 študoval na Učilišti vojsk ministerstva vnútra Júliusa Fučíka v Bruntále, ale v nasledujúcom roku prestúpil na Vyššie vojenské učilište hrdinu Sovietskeho zväzu kapitána Otakara Jaroša do Vyškova, ktoré ukončil v roku 1969 . 
Jeho ďalším pôsobiskom sa stal 63. motostrelecký pluk v Michalovciach. Tu vykonával rôzne veliteľské funkcie veliteľom čaty počnúc a končiac vo funkcii veliteľa pluku. V roku 1980 bol premiestnený do Prešova na funkciu zástupcu veliteľa 14. tankové divízie.
V rokoch 1972 až 1974 absolvoval štúdium na Vojenskej akadémii Antonína Zápotockého v Brne. Na prelome rokov 1976-77 absolvoval kurz veliteľov motostreleckých plukov pri Vyššom dôstojníckom kurze VÝSTREL v Solnečnogorsku. V roku 1984 absolvoval štúdium na Vojenskej akadémii Generálneho štábu ozbrojených síl ZSSR K. J. Vorošilova v Moskve. Po návrate sa stal veliteľom prešovskej 14. tankovej divízie. 
V roku 1987 odišiel do Slaného kde prevzal velenie 1. tankovej divízie. O rok neskoršie sa jeho novým pôsobiskom stalo mesto Příbram, kde prevzal funkciu zástupcu veliteľa 1. armády. Od roku 1991 bol ustanovený do funkcie na GŠ ČSA v Prahe, kde plnil povinnosti zástupcu náčelníka Správy tankového a mechanizovaného vojska.
Menovaný do prvej generálskej hodnosti bol 1.10. 1988. Svoju vojenskú kariéru ukončil v roku 1992 keď bol genmjr. Ščudlík preložený do zálohy.
Morový stĺp na Rybnom námestí

Morový stĺp na Rybnom námestí je barokový trojičný stĺp stojaci na Rybnom námestí v historickej zóne Bratislavy.
Vznik a popis.
Ide o stĺp postavený v roku 1713 z verejnej zbierky na pamiatku ukončenia morovej epidémie, ktorá postihla Bratislavu ešte na konci roku 1712. Podľa súdobých dokumentov jej v meste podľahlo 3 860 obyvateľov a ďalších 1 561 bolo nakazených. Veľkú zásluhu v zápase o jej potlačenie mal vtedajší ostrihomský arcibiskup a uhorský prímas, kardinál Christian August Saský, ktorého meno je zvečnené na podstavci stĺpu (o. i. kardinál bol iniciátorom ako aj donátorom stavby).
Stĺp sa nachádza na rozhraní Rybného a Hviezdoslavovho námestia. Jeho autor je neznámy; kamennú ohradu vytvoril bližšie neznámy rakúsky sochár Martin Victor. Stĺp bol pravdepodobne v polovici 18. storočia natoľko poškodený, že sa mestaká rada rozhodla dať ho opraviť a zreštaurovať. Touto prácou poverila okolo roku 1760 bratislavského sochára Jozefa Sartoryho. Sartory však svoju prácu poňal nie ako úzkostlivú renováciu v zmysle zachovania pôvodných hodnôt diela, ale skôr ako jeho voľnú úpravu. Výsledok jeho prác môžeme obdivovať dodnes.
Stĺp tvorí nadstavba kruhového prierezu postavená na trojhrannom podstavci. Piedestál na svojich stranách nesie reliéfy tematicky sa vzťahujúce na morovú epidémiu – "Posledné pomazanie", "Svätá Rozália" a "Pochovávanie mŕtveho". Okrem reliéfu ležiacej svätej Rozálie sú ďalšie dva krutým zobrazením takmer každodenných udalostí z čias morovej nákazy. Reliéfy sú dielom J. Sartoryho.
Nie je známe, či pôvodný stĺp obsahoval nejaké reliéfy, z ktorých Sartory vychádzal alebo či vytvoril novú skupinu.
Na rímse podstavca sú umiestnené sochy svätcov: svätého Rocha, svätého Ondreja a svätého Karola Boromejského. Na vrchole stĺpa s hlavicou s volútami je osadené súsošie najsvätejšej Trojice.
Súčasťou morového stĺpu postaveného v balustrádovej ohrádke s kovanou bránkou sú na vedľa stojacich podstavcoch umiestnené sochy (rovnako dielo J. Sartoryho) Panny Márie Immaculata a prvého uhorského kráľa Štefana I., ktorý dáva Panne Márii uhorskú korunu ležiacu na poduške v jeho rukách. Motív, kedy kráľ Štefan dáva uhorskú korunu do Máriinej ochrany, je známy aj z obrazu z roku 1737 na hlavnom oltári v kapucínskom Kostole svätého Štefana.
Sochy Panny Márie a svätého Štefana spolu s reliéfmi na stĺpovom podstavci svojimi znakmi - bohatou ornamentikou, modeláciou tvarov, maliarskym výzorom reliéfov – už inklinujú k nastupujúcemu rokokovému slohu. 
Morový stĺp podstúpil renovácie aj v ďalších obdobiach: v rokoch 1772, 1872, 1925, 1956 a 1980. Poslednou bola renovácia v rokoch 20032007.
Rosemaid

Rosemaid je hudobná skupina speváka Mira Šmajdu, ktorá vznikla v máji 2010. Potom, čo sa podarilo zostaviť konečnú podobu skupiny, začala koncertovať na Slovensku a v Česku.
Barman

Barman je pracovník, ktorého úlohou je príprava a podávanie širokého sortimentu miešaných nealkoholických a alkoholických nápojov. Zákazníkov obsluhuje pri pulte za barom, alebo prijíma objednávky od čašníkov pre obsluhu pri stole. Barman - čašník môže pracovať vo verejných stravovacích jednotkách, akými sú reštaurácie, kaviarne, rekreačné zariadenia, hotely, kaviarne, paluby lodí, jedálenské vozne vo vlakoch, v rôznych kluboch, na banketoch a recepciách a na iných miestach. Môže pracovať v bare, ktorého je zároveň aj majiteľom, alebo môže byť len zamestnancom. 
Čo robí barman.
Okrem prípravy nápojov musí barman taktiež vykonávať aj iné doplňujúce činnosti. Po prvé, musí prijímať platby od zákazníkov. 
Druhou veľmi dôležitou časťou barmanskej práce je príprava pomôcok, čo zahŕňa hlavne: 
V niektorých väčších baroch takéto činnosti zabezpečuje pomocný personál podniku alebo pomocný barman. Taktiež rešpektovanie hygienických predpisov a dodržiavanie čistoty je v tomto povolaní samozrejmosťou.
Barman vykonáva svoju prácu najčastejšie pred očami zákazníka, čo ale nemusí byť pravidlom. V niektorých reštauráciách, kde sa pozornosť sústreďuje hlavne na jedlo a gastronomický zážitok, je práca barmana pre zákazníkov skôr neviditeľná. Ale naopak v baroch, kam ľudia prichádzajú hlavne kvôli miešaným alkoholickým a nealkoholickým nápojom, je práca barmana z veľkej časti aj šou. Príprava nápoja musí byť predvedená ako zábavné predstavenie ukončené perfektne namiešaným nápojom, ktorý nielen chutí skvele ale aj jeho vzhľad je estetický a bezchybný. V televíznych seriáloch a filmoch sa často barman zobrazuje ako "bútľavá vŕba" pre návštevníkov baru, počúva problémy a často aj radí. S niečím podobným sa môžeme v realite stretnúť skôr v menších a komornejších baroch.
Profesia barman.
Na prácu barmana nie je nevyhnutné žiadne špeciálne vzdelanie, najdôležitejším kritériom sú skúsenosti a znalosti. Barman musí ovládať základné informácie o alkohole, jeho druhoch a kvalite, recepty rozličných miešaných alkoholických a nealkoholických nápojov, základy ozdobovania a servírovania nápojov. Je možné zaučiť sa priamo pri práci v bare od skúseného kolegu alebo získať základné znalosti v kurze. V dnešnej dobe existuje veľká ponuka dlhších alebo kratších barmanských kurzov, je možné taktiež absolvovať pomaturitné kvalifikačné štúdium. V tomto povolaní je nevyhnutné neustále sledovanie nových trendov a ďalšie vzdelávanie sa.
Zoznam matematických článkov/Y

Tento index bol automaticky vygenerovaný podľa tejto . Obsahuje 2 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
ya.
Yard
yo.
Youngova nerovnosť
Flickr

Flickr je komunitná webová lokalita pre zdieľanie fotografií a videa vytvorená spoločnosťou Ludicorp, ktorú neskôr získala spoločnosť Yahoo!. Bol tiež jedným z prvých serverov Webu 2.0, ktorý umožňoval používať tagy. Používatelia môžu svoje fotografie a videá umiestniť do mapy. V septembri 2010 bolo oznámené, že Flickr zdieľa viac ako 5 miliárd obrázkov. V máji 2013 bolo oznámené, že Flickr zdieľa viac ako 8 miliárd obrázkov.
História.
Kanadská spoločnosť Ludicorp so sídlom vo Vancouveri vyvinula Flickr vo februári 2004. V marci 2005 ju odkúpila spoločnosť Yahoo! a v júni boli presunuté servery z Kanady do USA, a tak podliehajú americkým zákonom.
Zdieľanie fotografií.
Flickr umožňuje používateľovi po nahraní fotografie zvoliť, pod akou licenciou bude jeho fotografia šírená. Pretože mnoho fotografií uložených na tejto službe je šírených pod licenciou umožňujúcou ďalšie použitie, dalo by sa povedať, že do určitej miery spĺňa Flickr funkciu fotobanky.
Hayley Williams

Hayley Nichole Williams (* 27. december 1988, Meridian, Mississippi, USA) je americká speváčka, skladateľka a frontmanka pop punkovej skupiny Paramore.
Život a kariéra.
V roku 2002, keď mala Hayley 13 rokov presťahovala sa z jej rodného mesta Meridian v Mississippi, do Franklinu v Tennessee, kde sa zoznámila s dnešnými členmi Paramoru Joshom Farrom, Zacom Farrom a Jeremym Davisom.
Speváčku objavili manažéri Dave Steunbrink a Richard Williams v roku 2003. Predstavili ju Atlantic Records A&amp;R a potom podpísala zmluvu s Jasonom Flomom. Prvý plán pre novú speváčku bol stať sa sólo pop umelkyňou ale speváčka chcela byť súčasťou hudobnej skupiny a hrať alternatíve. Atlantic Records sa rozhodlo rešpektovať jej priania a tak vznikla formácia Paramore.
V roku 2007 sa Hayley Williams objavila v klipe "Kiss Me" od skupiny New Found Glory.
Neskôr v ankete magazínu "Kerrang!", v kategórií "Najsexi speváčka rocku" skončila na druhom mieste za Amy Lee zo skupiny Evanescence. V roku 2008 a 2009 už túto anketu vyhrala, taktiež sa objavila vo videohre "Guitar Hero World Tour".
Hayley napísala a nahrala pieseň „Teenagers“, ktorá bola uvádzaná v soundtracku ku filmu Jennifer's Body - Bacha, kouše! Po vydaní piesne „Teenagers“, Williams už neplánovala nahrať žiadnu sólo pieseň. V roku 2010 sa objavila v piesni „Airplanes“ a „Airplanes (Part II)“ z debutového albumu rappera B.o.B "". Hit „Airplanes“ sa dostala do prvej desiatky v 19 krajinách, na prvé miesto sa dostala aj v Spojenom kráľovstve a na Novom Zélande.
Paramore.
Paramore je skupina vytvorená vo Frankline, Tennessee v roku 2004, Hayley Williams (spev/klávesy), Joshom Farrom (gitara/vokály v pozadí), Jeremym Davisom (basová gitara) a Zacom Farrom (bicie). Predtým než sa skupina dala dohromady mali niektorí členovia problém s Hayley Williams ako speváčkou, ale keďže boli dobrí priatelia a Hayley s nimi začala písať texty a hrávať postupne sa stala členkou Paramoru. Skupina zatiaľ vydala 3 albumy, All We Know Is Falling, Riot! a Brand New Eyes. V júni 2009 sa k skupine pridal Taylor York (rytmická gitara), ktorý s Paramorom hrával počas koncertov od roku 2007. Skupina sa stala slávnou hlavne vďaka soundtracku ku filmu "Súmrak" piesňami „Decode“ a „I Caught Myself“.
Red Bull Racing

Red Bull Racing je rakúsky automobilový tím formuly 1, ktorý vznikol v roku 2004 odkúpením tímu Jaguar Racing vlastnenou Fordom spoločnosťou Red Bull. V roku 2005 Red Bull zakúpil i tím Minardi, ktorá pôsobí v F1 pod názvom Scuderia Toro Rosso ako sesterský tím Red Bull Racing a vedením Franza Tosta. Red Bull Racing v súčasnosti vedie Christian Horner. V roku 2013 sa stala automobilka Infiniti hlavným partnerom tímu, jeho logá sa ukázali na dôležitých miestach na monoposte a tak sa aj premenovali na Infiniti Red Bull Racing. Od roku 2018 do 2020 tím pretekal pod názvom Aston Martin Red Bull Racing.
Tím získal double v Pohári konštruktérov i v šampionáte pilotov v sezónach 2010, 2011, 2012, 2013, 2022 a 2023 . V roku 2021, 2022, 2023 a 2024 vyhral titul majstra sveta Max Verstappen.
História.
Základy tohto tímu utvoril v roku 1997 tím Stewart Grand Prix, ktorý bol podporovaný automobilkou Ford. Tím ukazoval slušný výkon, vrátane výhry Johnnyho Herberta na GP Európy v roku 1999 , avšak veľké množstvo porúch zavinilo až 46 odstúpení z pretekov kvôli technickým problémom počas 3 sezón.
Na konci roku 1999 celý tím prevzal Ford, ktorý premenoval tím na Jaguar Racing. Tímu sa podarilo obmedziť počet technických porúch, ale stále nepatrili medzi tímy s minimom porúch. V roku 2001 došlo k množstvu zmien v osadenstve tímu, ale ani tie nepomohli tímu dostať sa z ťažkostí a v Septembri 2004 Ford ponúkol tím na predaj a mesiac na to spoločnosť Red Bull súhlasil s kúpou tímu za 1$ s podmienkou, že musia do tímu investovať minimálne 400 miliónov dolárov.
Baeza

Baeza je mesto v provincii Jaén v španielskom autonómnom spoločenstve Andalúzia. Je pomerne malé, počet jeho obyvateľov je približne pätnásť tisíc. 
V meste sa nachádza rada pamiatok, z ktorých niektoré partia k najzachovalejším pamiatkám talianskej renesancie v Španielsku. Tieto renesančné pamiatky spolu s pamiatkami v Úbede boli v roku 2003 zapísané na zoznam svetového dedičstva UNESCO.
Holidays Czech Airlines

HOLIDAYS Czech Airlines, a.s. bola česká charterová letecká spoločnosť. Spoločnosť HOLIDAYS Czech Airlines bola dcérskou spoločnosťou Českého Aeroholdingu. Ako svoju hlavnú základňu využívala letisko Praha-Ruzyně.
Flotila.
Flotila spoločnosti HOLIDAYS Czech Airlines pozostáva zo 6 lietadiel:
PDFCreator

PDFCreator je slobodná aplikácia s otvoreným zdrojovým kódom, ktorá vytvára PDF súbory z ktoréhokoľvek dokumentu, ktorý dokážeme vytlačiť v systéme Windows. Pomocou programu PDFCreator sa dajú vytvárať PDF súbory a súbory vo formátoch Postscript a Encapsulated Postscript, vytvoriť z dokumentu obrázky, zlúčiť dokumenty a veľa ďalších vecí.
Problémová nástrojová lišta do prehliadača.
Súčasťou inštalačného balíka je i nástrojová lišta, ktorú niektoré programy vyhodnocujú ako špionážny softvér. Táto lišta zmení predvolený vyhľadávač, stránku pre novú kartu a stránky Chyba DNS a Chyba 404. Inštalácia lišty sa však dá pri inštalácii vypnúť, rovnako je ju možné kedykoľvek odinštalovať z prehliadača.
Dolina (Plevník-Drienové)

Dolina je osada patriaca pod obec Plevník-Drienové, v okrese Považská Bystrica.
Osada leží smerom na juhovýchod od obce - odtiaľ sem vedie vyasfaltovaná cesta. Cez osadu preteká potok Drienovka. Do juhozápadnej časti osady zasahuje CHKO Strážovské vrchy.
Renault F1

Renault F1 je francúzsky automobilový tím formuly 1, vlastnený rovnomennou automobilkou. V šampionáte Majstrovstiev sveta F 1 sa zúčastňuje s prestávkami od roku 1977 ako konštruktér monopostov i ako dodávateľ motorov. 
Tím Renault F1 má sídlo a riadiace centrum v britskom Enstone, kde sa zároveň vyvíjajú a konštruujú šasi monopostov. Motory dodáva vývojové centrum vo Viry-Châtillon pri Paríži. 
Debut Renaultu vo formule 1 bol na Veľkej cene Spojeného kráľovstva v roku 1977, kde tím predstavil monopost Renault RS01. Revolučným prvkom bolo použitie turbomotora, ktoré sa rýchlo rozšírilo práve podľa vzoru francúzskej značky a úspechu tohto riešenia. Práve motory značky Renault stáli v 90. rokoch za úspechmi tímov Williams a Benetton, ktoré získali 5x titul majstra sveta a 6x Pohár konštruktérov. 
Po deviatich sezónach obmedzil Renault svoje pôsobenie vo formule 1 na dodávku pohonných jednotiek a na pretekárske okruhy sa vrátil odkúpením tímu Benetton v roku 2002. Výrazné úspechy dosiahol tím zásluhou Fernanda Alonsa a Giancarla Fisichellu v sezónach 2005 a 2006, ktorí získali pre Renault Pohár konštruktérov. Dominanciu značky na okruhoch potvrdil Alonso ziskom a následnou obhajobou titulu majstra sveta medzi jazdcami. 
Renault je zatiaľ jediný francúzsky tím, ktorý získal Pohár konštruktérov formuly 1 s vlastným monopostom i motorom. Víťazstvo značky Matra v roku 1969 bolo totiž dosiahnuté v spolupráci s britským tímom Tyrrell.
Tatra 80

Tatra 80 je luxusná limuzína kopřivnickej firmy Tatra, vyrábaná v rokoch 1930 až 1937. Bola následníkom T 70 a bola určená prominentným zákazníkom. Do roku 1935 bolo tak vyrobených iba 22 kusov.
Tatra 80 bola najväčším a tiež najdrahším osobným automobilom v histórii značky a jej výrobou v Tatre vyvrcholil vývoj vodou chladených motorov. Konštrukčne T 80 vychádzala z modelu Tatra 70, s ktorou mala zhodný podvozok na báze tatrováckej koncepcie. Nasledovníkmi luxusnej limuzíny bol inovovaný model Tatra 70A a novo koncipovaná Tatra 87.
Veľký bazár (Istanbul)

Veľký bazár v Istanbule (turecky: Kapalı Çarşı - Krytá tržnica) je jedným z najväčších a najstarších komplexov krytých tržníc na svete, ktorý má viac ako 58 krytých pasáží, cez 1200 obchodov. Denne ho navštívi okolo 250 až 400 000 turistov. Tržnica sa rozprestiera na ploche 45 hektárov. Využíva sa plocha 36 hektárov, zamestnáva asi 20 tisíc osôb.
História.
Prvé budovy, zvané Bedestan boli postavené ako verejné sklady tovaru v rokoch 1455 až 1461. Dal ich postaviť osmanský sultán Mehmed II. (Mehmed Dobyvateľ). V 16. storočí, počas vlády sultána Süleymana I.(Skvostného) bol celý komplex tržníc značne rozšírený. 
Tržnica bola známa obchodom s korením, kožou, keramikou, látkami, šperkami a kobercami. Neskoršie zemetrasenie budovy značne poškodilo. Rozsiahla rekonštrukcia bola ukončená v roku 1894. 
Architektúra.
Komplex pozostáva z 12 hlavných budov s 22 bránami. Veľký bazár má štyri stredné hlavné brány situované na koncoch hlavných ulíc, ktoré pretína blízko juhozápadného rohu komplexu. Jedena ulica spája námestie a mešitu sultána Bayezida II. (Bajazida) s mešitou Nuruosmaniye sultána Osmana III. z roku 1755.
Tatra 141

Tatra 141 je nákladný automobil z produkcie automobilky Tatra, ktorý bol určený na ťahanie ťažkých prívesov. Technicky vychádza z Tatry 111, s ktorou má zhodnú väčšinu dielov. Odlišná je väčšia 8 miestna kabína, menší rázvor osí aj celková dĺžka vozidla. T 141 sa od roku 1959 vyrábala v závode v Bánovciach nad Bebravou vo verzii schopnej ťahať 100 tonový príves a verzii (T141B) na ťahanie 50 tonových nákladov.
3GPP

3GPP je skratka anglického názvu "The 3rd Generation Partnership Project". 3GPP je projektová spolupráca medzi skupinami telekomunikačných asociácii v záujme vytvoriť globálne aplikovateľnú špecifikáciu tretej generácie (3G) mobilných telefónnych systémov v rámci projektu International Mobile Telecommunications 2000 Medzinárodnej telekomunikačnej únie (ITU). 3GPP špecifikácie sú založené na vyvinutých Global System for Mobile Communications (GSM) špecifikáciách. 3GPP štandardizácia zahŕňa rádio, sieťové jadro a servisnú architektúru
Skupinami sú European Telecommunications Standards Institute, Association of Radio Industries a Businesses/Telecommunication Technology Committee (ARIB/TTC) (Japonsko), China Communications Standards Association , Alliance for Telecommunications Industry Solutions (Severná Amerika) a Telecommunications Technology Association (Južná Kórea).
Projekt bol založený v decembri 1998. 3GPP by sa nemal zamieňať s 3. Generation Partnership Project 2 (3GPP2), ktorý špecifikuje štandardy pre iné 3G technológie založené na IS-95 (CDMA), všeobecne známom ako CDMA2000.
Tatra 130

Tatra 130 bol nákladný automobil vyvinutý firmou Tatra. Išlo o prototyp, ktorý vznikol pridaním tretej nápravy Tatre 128, ktorá mala znížiť tlak na nápravy v mäkkom teréne. Jediný exemplár bol zničený pri armádnych skúškach a do sériovej výroby sa nikdy nedostal. 
Prevodovka.
Prevodovka mala oproti T-111 zmenené pomery a 5 + 1 prevodových stupňov sa dalo pomocou redukčnej prevodovky zdvojnásobiť. Prakticky mal tak vodič k dispozícii 10 + 2 prevodových stupňov.
Podvozok.
Podvozok modelu vychádzal z klasickej tatrováckej konštrukcie s centrálnou nosnou rúrou a výkyvnými polonápravami. Oproti modelu T-128 mal vzadu dve nápravy a jedno-montáž kolies. Pohon prednej nápravy bol vypínateľný, zadné mali uzávierku diferenciálu. Brzdová sústava bola jednookruhová, ručná brzda pôsobila mechanicky na zadné kolesá.
Aleja MiGov

„Aleja MiGov“ () bol názov, ktorý dali počas kórejskej vojny piloti síl OSN severozápadnej časti Severnej Kórey, kde sa rieka Ja-lü vlieva do Žltého mora. Išlo o oblasť, v ktorej bolo možné pri bojových letoch najčastejšie prísť do kontaktu s nepriateľskými stíhačmi. Bolo to miesto početných súbojov medzi pilotmi stíhačiek OSN a ich protivníkmi zo Severnej Kórey (vrátane niekoľkých tajne nasadených sovietskych letcov) a Čínskej ľudovej republiky. Počas konfliktu sa tu väčšinou používali lietadlá Mikojan-Gurevič MiG-15 sovietskej výroby, od ktorých bol odvodený aj názov oblasti, a americké North American F-86 Sabre. Išlo o prvé miesto, kde proti sebe vo veľkom počte bojovali prúdové lietadlá.
Tatra 31

Tatra 31 bola veľká limuzína kopřivnickej automobilky Tatra, vyrábaná v rokoch 1926 až 1930. Bola následníkom T 17, z ktorej technicky vychádzala a bola určená bohatej klientele.
Tatra 31 je veľmi podobná modelu T17, no má výkonnejší motor a niekoľko zdokonalení. Podvozok je tatrováckej koncepcie s nosnou rúrou a výkyvnými polonápravami. Vyrábaná bola i vo verzii kabriolet.
North Carolina Research Campus

North Carolina Research Campus (NCRC) je výskumný park, ktorý sa nachádza v meste Kannapolis, v štáte Severná Karolína, pri pobreží Atlantického oceánu na juhovýchode USA. Jeho zakladateľom je David H. Murdock, vlastník spoločnosti Dole Foods, najväčšieho svetového producenta ovocia.
Laboratória, fakulty a ostatné budovy patriace do tohto komplexu sa rozprestierajú na viac ako . Len samotné laboratória majú rozlohu 311 tisíc metrov štvorcových.
Park je domovom pre súkromné, ako aj štátne univerzity a podniky, podporujúce výskumy biotechnológií a výživy, poľnohospodárstva a výskumy týkajúce sa zdravia. Táto inštitúcia zamestnáva viac ako 68 tisíc ľudí vo viac ako 90 krajinách sveta. Je považovaná za najväčší súkromný subjekt v Spojených štátoch. Neustále zdôrazňuje význam zdravého stravovania a fyzickej aktivity.
História.
Kannapolis bol kedysi domovom spoločnosti "Cannon Mills", najväčšieho výrobcu posteľnej bielizne a uterákov na svete. V roku 2003 spoločnosť "Pillowtex Corporation", posledný vlastník tejto továrne na textil, skončila a prepustila 7 650 ľudí. Bolo to najväčšie jednodňové prepustenie zamestnancov v histórií Severnej Karolíny. V decembri 2004 David H. Murdock odkúpil majetok bývalej továrne v aukcii a v nasledujúcom roku zverejnil plány na 1,5 miliardový projekt pre North Carolina Research Campus, ktorý sa následne realizoval.
Lýdia Volejníčková

Lýdia Volejníčková (* 14. september 1952† 13. jún 2019) bola slovenská speváčka.
Životopis.
Jej hudobná kariéra začala na festivale Zlatá ruža mesta Detvy v roku 1976 a neskôr pokračovala vo Vojenskom umeleckom súbore kpt. Jána Nálepku (19761992). Patrila k najvýznamnejším aktérom relácie Repete Ivana Krajíčka, kde vystupovala aj s piesňou "Keď si sám". K jej známym hitom patria aj skladby "Smoliar" a "Haló tam" naspievané s Michalom Dočolomanským. Naposledy účinkovala so spevákom Martinom Jakubcom, ktorý je zároveň jej producent. Nahrali spoločne sériu albumov "Repete Návraty".
Tatra 17

Tatra 17 bola jedna z najluxusnejších limuzín kopřivnickej automobilky Tatra. Jej produkcia prebiehala v rokoch 1925 až 1929. Bola následníkom T 10 a bola určená bohatšej klientele.
Automobil Tatra 17 je postavený už na báze tatrováckej koncepcie s nosnou rúrou a ako prvý model výrobcu má nezávislé zavesenie predných kolies s výkyvnými polonápravami. Počas výroby sa do T17 začal montovať výkonnejší motor, totožný s Tatrou 31 s výkonom 40 k. Vozidlo bolo vyrábané v rôznych verziách (limuzína, kabriolet, hasičské vozidlo).
Ingrid Bergmanová

Ingrid Bergmanová (* 29. august 1915, Štokholm, Švédsko – † 29. august 1982, Londýn, Spojené kráľovstvo) bola známa švédska herečka. Obdržala troch Oscarov a do dejín filmu sa zapísala ako jedna z najpopulárnejších a najvýznamnejších herečiek.
Život.
Jej matka, pôvodom Nemka, Friedel Adler Bergmanová zomrela keď mala Ingrid tri roky a o deväť rokov neskôr zomrel i jej otec Justus Samuel Bergman. Ten sa venoval fotografovaniu a pomáhal jej už od mala s rastom jej hereckého talentu. Po smrti otca žila u strýka. 
Vyštudovala hereckú školu Kráľovského dramatického divadla a v roku 1935 dostala svoju prvú hovorenú úlohu v švédskom filme "Most mníchov". Jej manželom sa stal v roku 1937 zubný lekár Petter Lindström a v roku 1938 sa im narodila dcéra Pia.
Ešte než odišla do USA, natočila v Nemecku film pre UFA "Štyria priatelia". Preslávil ju film "Intermezzo" z roku 1936, ktorý sa producent David O. Selznick rozhodol v roku 1939 natočiť v americkej verzii, ktorá z nej urobila švédsku filmovú hviezdu. Mladá Švédka si získala americké publikum najmä svojou prirodzenosťou, ktorou sa od vtedajších amerických hviezd zásadne odlišovala.
V roku 1942 získala americké štátne občianstvo a tiež natočila svoj najslávnejší film "Casablanca", v ktorom jej filmovým partnerom bol Humphrey Bogart a ktorý režíroval Michael Curtiz. 
V roku 1949 natáčala s Robertom Rossellinim v Taliansku film "Stromboli". Pri natáčaní sa do režiséra zamilovala a potom čo s Rossellinim otehotnela, opustila manžela, čo spôsobilo v USA škandál. Kvôli tomu stratila aj sympatie amerického publika. V roku 1950 sa za Rosselliniho vydala a mali spolu tri deti, syna Roberta Ingmara (* 1950) a dvojčatá Isabellu Fiorellu a Isottu Ingrid (* 1952, profesorka na Stony Brook University). Spoločne natočili sedem filmov. V roku 1957 sa však ich manželstvo rozpadlo a o rok neskôr sa vydala Ingrid Bergmanová za švédskeho producenta Larsa Schmidta. Toto manželstvo vydržalo do roku 1970.
Do zoznamu mužov, ktorí k nej mali vzťah, sa radí aj maďarský reportážny fotograf Robert Capa.
Jej posledný film "Žena menom Golda" z roku 1982 bol životným príbehom izraelskej političky Goldy Meirovej. Niekoľko mesiacov po jeho dokončení zomrela v Londýne na rakovinu.
Tatra 10

Tatra 10 bolo neskoršie označenie automobilu NW U, vyrábaného v kopřivnickej automobilke Nesselsdorfer Wagenbau-Fabriks-Gesellschaft (od roku 1919 Tatra). Výroba modelu prebiehala v rokoch 1914 až 1925 a bol nástupcom typu NW S. 
NW U bol dovtedy najväčším automobilom značky a mal klasickú koncepciu s motorom vpredu a pohonom zadných kolies. Technicky bol veľmi podobný modelu NW T (Tatra 20), no mal výkonnejší motor. Oba modely boli určené majetnejším zákazníkom. Základ automobilu tvoril pozdĺžny rám, listovými pružinami odpružené nápravy boli tuhé. Tatra 10 bola zrejme prvým automobilom na svete so sériovo montovanými brzdami na všetkých kolesách, hoci prvé vozidlá mali brzdené len zadné kolesá.
Za zmenou názvu modelu a neskôr celej automobilky Nesselsdorfer Wagenbau-Fabriks-Gesellschaft boli testy brzdovej sústavy NW U v roku 1919 v Tatrách. Po zdolaní náročnej trasy zo Štrby do Tatranskej Lomnice, bolo rozhodnuté o premenovaní firmy na Tatra a vozidla na Tatra 10.
BC Prievidza

BC Prievidza (Basketball club Prievidza, do 1. augusta 2009 "Hornonitriansky basketbalový klub Prievidza") je profesionálny basketbalový klub hrajúci v najvyššej slovenskej basketbalovej súťaži – Extralige. Klub bol založený v roku 1947 s názvom "Sokol Prievidza". V roku 1952 sa klub na jednu sezónu premenoval na "Carpathia Prievidza". Po tejto sezóne dostal klub názov "Tatran Prievidza" na sezóny 1953 až 1956. V roku 1957 sa klub premenoval na "Lokomotíva Prievidza" a pod týmto názvom klub hral do sezóny 1963. V roku 1964 sa klub premenoval na určite najznámejší názov v histórii klubu na "Baník Cígeľ Prievidza". Po štyridsiatich rokoch účinkovania klubu pod týmto názvom sa klub v roku 2004 po zostupe do druhej najvyššej Slovenskej súťaže premenoval na "Hornonitriansky basketbalový klub (HBK) Prievidza". Od 1. augusta 2009 nesie klub názov "BC Prievidza". Klub je štvornásobným majstrom Slovenska, naposledy v sezóne 2015/16.
Sabo

Sabo môže byť:
Jacques Dixmier

Jacques Dixmier (* 1924, Saint-Étienne, Francúzsko) je francúzsky matematik. 
Zaoberá sa predovšetkým operátorovými algebrami, je autorom viacerých vplyvných kníh v tomto obore. Prišiel tiež s konceptom Dixmierovej stopy. Medzi jeho študentov patril okrem iných aj Alain Connes.
Jacques-Louis Lions

Jacques-Louis Lions (* 3. máj 1928, Grasse, Alpes-Maritimes, Francúzsko - † 17. máj 2001, Paríž) bol francúzsky matematik, otec matematika Pierra-Louisa Lionsa. 
Zaoberal sa predovšetkým parciálnymi diferenciálnymi rovnicami a stochastickými procesmi.
Snežné pásové vozidlo

Snežné pásové vozidlo alebo snehové pásové vozidlo je špeciálne pásové vozidlo, určené najmä na pohyb po snehovej vrstve. 
Hlavné druhy sú snežná rolba (alebo rolba), snežný ratrak (alebo ratrak, pásové vozidlo na úpravu snehu) a snežný skúter. Výrazy rolba aj ratrak sú odvodené od značky výrobku (Rolba a Ratrac). Kým definícia snežného skútra je jasná, použitie termínov rolba a ratrak a podobne nie je ustálené. V praxi sa výrazy rolba a ratrak a termín snežné pásové vozidlo zvyknú zamieňať; podľa slovníkov je rolba vozidlo na dopravu po snehu, kým ratrak vozidlo na úpravu snehu (podľa "Veľkého slovníka cudzích slov" je rolba pásové vozidlo používané na dopravu v snehu a ratrak je „s valcovacími prívesmi na úpravu snehových lyžiarskych terénov“, podľa "Slovníka cudzích slov - akademického" je rolba definovaná ešte užšie len ako „horské pásové vozidlo na dopravu po snehu značky Rolba“ a ratrak je definovaný rovnako ako vo "Veľkom slovníku cudzích slov"); ale napr. v Nariadení vlády SR 222/2002 Z.z. je slovo rolba zrejme stotožnené s „pásovým vozidlom na úpravu snehu“ (čo je pôvodne preklad anglického "piste caterpillar" z európskeho práva) teda s ratrakom.
Ratrak.
Ratrak (teda pásové vozidlo na úpravu snehu) je podobne ako lyžiarsky vlek a snežné delo, dôležitým vybavením zjazdovky. Povrch vyťaženej zjazdovky je potrebné niekoľkokrát denne upravovať. Ratraky na úpravu zjazdoviek používajú radlicu a špeciálny príves na zarovnanie.
Ratrak na úpravu bežeckých tratí za sebou ťahá zaťažený príves s lyžinami, ktoré vytvárajú bežeckú stopu.
Iné snežné pásové vozidlo.
Ostatné snežné pásové vozidlá sa typicky používajú na dopravu po zasnežených územiach - horách alebo severských oblastiach. Pred ich rozšírením sa na dopravu v zasnežených horách používali na podobné účely prevažne sane ťahané ručne alebo koňmi. Snežné pásové vozidlá sú typicky schopné pohybu aj po strmých svahoch.
Sün kchaj kuo-ťi

Sün kchaj kuo-ťi ku-fen jou-sien kung-s’ (číns. 訊凱國際股份有限公司, medzinárodne vystupuje pod menom Cooler Master) je taiwanská firma zaoberajúca sa výrobou počítačového hardvéru, ktorá sa preslávila predovšetkým výrobou počítačových skríň a vzduchových chladičov.
Produkty.
Spoločnosť Cooler Master vyrába počítačové skrine, napájacie zdroje, počítačové ventilátory, vzduchové chladiče procesorov a chladiace podložky pre notebooky.
Počítačová skriňa.
Základom portfólia Cooler Master je výroba počítačových skríň a jednoduchších súčiastok (napájacie zdroje a ventilátory).
Počítačové skrine.
Elite.
Modelový rad Elite patrí do lacnej až stredne drahej cenovej kategórie (&lt; 50 €). Za svoju cenu ponúka primeranú kvalitu. Nevýhodou je slabé odhlučnenie a možnosť upratania kabeláže tak, aby nebránila prietoku vzduchu. Následkom toho sú vyššie teploty komponentov (operačnej pamäte, procesoru, grafickej karty a čipsetu). Teplotný rozdiel oproti kvalitným skriniam môže byť až 10 °C. Skrine Elite sa vyrábajú vo veľkostiach Mid Tower, Mini Tower a Mini ITX, v čiernom alebo čierno-šedom prevedení s obyčajnou alebo priehľadnou bočnicou.
690.
Modelovým radom 690 vytvoril Cooler Master veľmi výhodnú skriňu. So svojou cenou 80 – 110 € ponúkol Cooler Master zákazníkom možnosti, ktoré ponúkajú najdrahšie skrine. Cooler Master modelom 690 urobil príjemný kompromis – zlúčil výhody drahých skríň s výhodami lacných skríň. Výsledkom je skriňa, ktorá je mierne väčšia než štandardné Mid Tower skrine, zdroj nachádzajúci sa pod základnou doskou a možnosť vedenia kabeláže poza panel, ku ktorému sa pripevňuje základná doska. Aj napriek svojim rozmerom ponúka 690 možnosť osadenia až 7 ventilátorov, ktoré zabezpečujú prietok vzduchu, ktorému nezavadzajú káble vedené poza základnú dosku. 
HAF.
Modelový rad HAF (High Air Flow; slov. Veľký prietok vzduchu) je high-end z ponuky Cooler Master. Táto skriňa je určená pre najnáročnejších používateľov.
Elektrická jednotka 671

Elektrická jednotka 671 je elektrická jednotka, vyrobená spoločnosťou Škoda Vagonka pre Železničnú spoločnosť Slovensko. Prezýva sa "jánošík".
Dejiny.
V roku 2008 vypísala Železničná spoločnosť Slovensko verejnú súťaž na dodávku 10 dvojpodlažných jednotiek pre regionálnu dopravu. Súťaž vyhrala spoločnosť Škoda Vagonka a zmluva bola podpísaná 30. decembra 2008. Podľa zmluvy má byť prvá jednotka dodaná do 18 mesiacov od podpisu zmluvy a posledná do 47 mesiacov.
Slávnostné predstavenie prvej jednotky sa uskutočnilo 5. februára 2010 v areáli spoločnosti. Pri tejto príležitosti dostala jednotka názov "Jánošík". 27. mája 2010 absolvovala jednotka prvú testovaciu jazdu na trase Žilina – Varín a nasledujúci deň bola oficiálne predstavená verejnosti na železničnej stanici v Žiline. Ďalšie skúšobné jazdy absolvovala v dňoch 23. – 30. októbra 2010. Rozhodnutím Ministerstva dopravy, výstavby a regionálneho rozvoja bola jednotka schválená pre prevádzku k 1. decembru 2010, pravidelnú prevádzku začala 12. decembra 2010.
Charakteristika.
Jednotka sa skladá z motorového vozňa radu 671, vloženého vozňa radu 071 a riadiaceho vozňa radu 971. Maximálna rýchlosť je 160 km/h, môže byť prevádzkovaná na napájacích sústavách 3 kV DC a 25 kV 50 Hz. Riešenie jednotky vychádza z jednosystémovej jednotky radu 471, ktorú prevádzkujú České dráhy.
Skrine vozidiel sú vyrobené hliníkových profilov. Pohon realizujú asynchrónne trakčné motory, regulácia výkonu je polovodičová s využitím IGBT tranzistorov. Elektrická výzbroj umožňuje rekuperáciu.
Priestor pre cestujúcich je v usporiadaní 2+2, vybavený klimatizáciou. Na rozdiel od jednotky 471 sú všetky miesta v 2. vozňovej triede. Celkovo sa v súprave nachádza 289 pevných a 18 sklopných sedadiel. Priestor je monitorovaný kamerovým systémom. V motorovom a riadiacom vozni sa nachádzajú sklopné rampy pre nástup osôb na invalidnom vozíku.
Nasadenie.
Elektrické jednotky 671 boli do roku 2020 dislokované v Nových Zámkoch (9 kusov), Žiline (8 kusov) a Košiciach (2 kusy). 
So zavedením grafikonu vlakovej dopravy 2020/2021 do Žiliny začali prichádzať elektrické jednotky radu 660, resp. 661 a stanica v Žiline sa začala rekonštruovať. To si vyžiadalo zmeny v obehoch súprav (obiehanie súprav rušňami v Žiline začalo byť nežiadúce), no nové elektrické jednotky ešte neboli všetky dodané. To si vyžiadalo presun jednotiek radu 671 z Košíc do Žiliny (náhradou boli osobné vozne nižšieho veku, hoci vysokopodlažné a rekonštruované), ktorý bol medializovaný.
Nasadenie je v súčasnosti (grafikon 2020/2021) nasledovné:
Riadiaci vozeň

Riadiaci vozeň je osobný vozeň, z ktorého je možné v prípade radenia v čele vlaku ovládať jedno alebo viac hnacích dráhových vozidiel, radených vo vlaku. Od bežného osobného vozňa sa riadiaci vozeň líši hlavne stanovišťom pre rušňovodiča (spravidla iba na jednom konci vozňa), z ktorého je možné diaľkovo ovládať hnacie vozidlá vo vlaku.
Hlavnou výhodou radenia riadiacich vozňov vo vlaku je možnosť urýchlenia obratu súpravy v koncových staniciach vlaku – nie je nutné presúvať hnacie vozidlo z jedného konca súpravy na druhý, takisto odpadá obsadenie oboch zhlaví v stanici.
Riadiaci vozeň môže byť buď nedeliteľnou súčasťou motorovej alebo elektrickej jednotky, alebo môže byť súčasťou súpravy zloženej z klasických osobných vozňov s rušňom. V tomto prípade je zaradený na opačnom konci súpravy ako rušeň.
Vložený vozeň

Vložený vozeň je železničný osobný vozeň, ktorý je zaradený v ucelených motorových alebo elektrických jednotkách. V bežnej prevádzke je vložený vozeň zaradený vnútri jednotky, tj. nie je prvým ani posledným vozňom súpravy.
Vložený vozeň môže byť:
Žltohlav európsky

Žltohlav európsky ("Trollius europaeus") je vzácne sa vyskytujúca chránená rastlina, trvalka s atraktívnym, estetickým pôsobením. V Strážovských vrchoch v Trenčianskom kraji je nádherne zakvitnutá lokalita žltohlavom európskym. Nazýva sa aj Hnilecká ruža. Kvitne v neskorých jarných mesiacoch.
Celá rastlina je jedovatá, obsahuje magnoflorín.
Elektrická jednotka

Elektrická jednotka je v bežnej prevádzke spravidla nedeliteľná súprava vozňov, ktorá obsahuje aspoň jeden motorový vozeň a je poháňaná elektrickou trakciou. Vďaka výhodám, ktoré ponúkajú vlakové jednotky oproti vlakom zloženým z lokomotívy a ťahaných vozňov, sú v súčasnosti najrýchlejší a najefektívnejší druh železničnej dopravy.
Využitie.
Elektrické jednotky sú prevažne používané na prepravu pasažierov, aj keď v Nemecku a Japonsku už premáva obmedzený počet tzv. vysokorýchlostných nákladných vlakov (séria M250).
Rýchlovlaky.
Tento spôsob konštrukcie stojí za zrodom moderných rýchlovlakov. Zomknutosť jednotlivých vozňov totiž umožňuje naplno využiť aerodynamické tvary konštrukcie, presunúť trakcie tak, aby sa minimaliovali vybrácie pri extrémnych rýchlostiach, ako aj rovnomerne rozložiť výkon a váhu vlaku na celú súpravu. Tieto úpravy sú nevyhnutné pre dosiahnutie požadovaných rýchlostí a nie je ich možné urobiť v bežnej skladanej vlakovej súprave. 
Metro.
Zvýšená akcelerácia a obojstranná prevádzka ponúkaná elektrickými jednotkami vyhovuje prevádzke metra. Hlavnou príčinou je práve spomínaná rýchlosť, keďže typické metro často zastavuje a jednotlivé stanice sú z pohľadu železničnej dopravy veľmi blízko. Vlak s lokomotívou by v takýchto podmienkach nikdy nebol schopný dosiahnuť vyšších rychlostí, čo by malo za následok výrazne redšie pokrytie zastávok v rámci mesta, či úplnú neprevádzkovateľnosť metra v menších mestách.
Bežná doprava.
Elektrické jednotky sa využívajú v regionálnej (elektrická jednotka 671, Bombardier Talent) i v diaľkovej doprave. Nižšie náklady na prevoz a vyššie rýchlosti ako samotného vlaku, tak jeho obsluhy spôsobujú, že vo väčšine krajín sveta tento spôsob konštrukcie vlaku v osobnej doprave postupne nahrádza bežné, lokomotívou poháňané vlaky. V krajinách ako Japonsko sa lokomotívy používajú výhradne na nákladné vlaky a turistické atrakcie už od 50. rokov 20. storočia. 
Pri konštrukcii jednotiek pre lacnú dopravu sa bežne rozhoduje medzi cenou a plným využitím ponúkaných výhod. Typická japonská elektrická jednotka drží počet nečinných vozňov na minime. Vlaky takto dosahujú vyššie rýchlosti v hornatej krajine, no väčší počet motorov na bežnú súpravu znamená nárast množstva údržby, ktoré vlaky vyžadujú. V Európe sa väčšinou budujú jednotky, ktoré majú ibe dve aktívne vozne a ľubovoľný počet počet nečinných vozňov medzi nimi. Takto vznikajú vlaky s profilom veľmi podobným tomu u bežných skladaných súprav, no s výrazne nižšou hmotnosťou za cenu flexibility. 
Slovensko.
Na Slovensku boli donedávna elektrické jednotky mimo Tatranskej úzkorozchodnej železnice vídané len zriedka. Dnes sa postupne rozširujú do regionálnej dopravy v okolí väčších miest. Na diaľkovú prepravu ŽSSK žiadne elektrické jednotky nepoužíva, no vlaky na trase Košice – Žilina – Česko prevádzkované spoločnosťami ČD (vlak Pendolino) a Leo Express (Stadler FLIRT) sú výhradne elektrické jednotky.
Bombardier CRJ700 series

Bombardier CRJ700, CRJ900 a CRJ1000 sú regionálne dopravné lietadlá založené na lietadle Bombardier CRJ200. 
Vznik a vývoj.
Bombardier CRJ700 nasledoval úspešnú verziu CRJ200. Lietadlo bolo väčšie ako lietadlá série CRJ100/200, aby mohlo súperiť s väčšími regionálnymi lietadlami, ako sú lietadlá série Embraer E-Jet, Fokker 70/100 a BAe 146/Avro RJ.
Charakteristika.
Bombardier CRJ700 je odvodenina Bombardieru CRJ200 s kapacitou 66–78 miest; najčastejšia je 70-miestna verzia. Novinkou bolo pretiahnuté krídlo s novou prednou hranou a mierne rozšírenie trupu so zníženou podlahou. Lietadlo bolo vybavené motormi General Electric CF34-8C1.
Vladimír Popovič

Vladimír Popovič (* 27. november 1939, Vysoká nad Uhom) je slovenský maliar, výtvarník, a pedagóg.
Životopis.
Vladimír Popovič, narodený v 1939 na východnom Slovensku (Vysoká nad Uhom), detstvo prežil na Zamagurí a Spiši.
Keď končil štúdiá na VŠVU v Bratislave ( 1959 – 1965), boli „zlaté šesťdesiate“ - vystavoval prvé papierové krkváže, asambláže a robil akcie s papierom, papier bol pre neho rovnocenný tvorivý materiál. Významne sa podieľal na výtvarnom výsledku filmu „Slávnosť v botanickej záhrade“ (1968-9), v takzvanom „divadle obrazov“ presadzoval spojenie slova, obrazu a hudby.
Po sedemdesiatych rokoch, ktoré šťastne prekonal zotrvačnosťou ešte výbušnou gestickou maľbou, prišlo orwellovské obdobie 80-tych rokov tlmenej šedej maľby „betónových sonát“, „kongresov“ a zlostných ironických kresieb, vyrytých do pasty.
Po roku 1989, teóriou objavený a uznaný, usporiadal rad svojich retrospektívnych výstav.
Bol pozvaný učiť na VŠVU v Bratislave, kde viedol multimediálny ateliér sedemnásť rokov ako profesor (1990 – 2007). Slovenská národná galéria uviedla rozsiahlu autorskú prehliadku jeho diela „Veľká retrospektíva“ (2002).
Zúčastňuje sa viacerých medzinárodných sympózií v maľbe, smalte a papieri.
Jeho diela bývajú zastúpené na mnohých domácich a zahraničných výstavách, stali sa súčasťou významných galerijných, bankových a súkromných zbierok. 
Žije a pracuje v Bratislave.
Vibračný valec

Vibračný valec je stroj, ktorý patrí medzi zhutňovacie stroje, t. j. stroje pre zhutňovanie zemín alebo živíc (asfaltu). Oproti statickému valcu pôsobí vibračný valec na podložie svojou statickou váhou, ale navyše aj dynamickou silou vyvolanou vibrujúcim oceľovým plášťom valca.
Rozdelenie.
Okrem vibračných valcov s hladkým oceľovým plášťom valca sa vyrábajú tiež ťahačové vibračné valce so zubovým oceľovým plášťom, kde je povrch oceľového plášťa osadený oceľovými zubami; toto usporiadanie sa používa na zhutňovanie mazľavých zemín (ílov).
Najčastejšie používané vibrátory vyvolávajú kruhovú neusmernenú vibráciu, t. j. vektor výslednice odstredivej sily sa otáča na všetky strany. Snaha popredných svetových výrobcov je ponúknuť aj prevedenie s usmernenou a riadenou vibráciou. Riešenie tohoto problému je pomerne zložité a každý z výrobcov si svoje riešenie chráni radou patentov. Využitie riadenej vibrácie je napr. pri zhutňovaní tenkých vrstiev živíc alebo pri zhutňovaní na mostných konštrukciách, kde by nadmerné vibrácie mohli vyvolať nežiaduce poškodenie stavby.
Kostol Narodenia Pána (Praha)

Kostol Narodenia Pána je kostol v Prahe na Hradčanoch, nazývaný tiež "Pražská Loreta" či len krátko "Loreta".
Dejiny.
Stavba kostola začala v roku 1626 a vysvätený bol 25. marca 1631. Výstavba bola financovaná grófkou Kateřinou z Lobkovic a navrhnutá talianskym architektom Giovanni Orsim. V loretánskom domčeku je vo vnútri pravdepodobne niekoľko trámov a tehiel pochádzajúcich priamo z talianskej Lorety. Chyža (čo je základný prvok lorety) bola pôvodne maľovaná, až neskôr bola vyzdobená sochami starozákonných prorokov a výjavmi zo života Panny Márie Loretánskej. Začiatkom 18. storočia bola Svätá chyža obohnaná barokovým priečelím pod dohľadom architektov Kryštofa Dientzenhofera a Kiliána Ignáce Dientzenhofera.
V súčasnosti je tu veľmi hodnotná zbierka liturgických predmetov, hlavne monštrancií.
Zvonkohra prvý raz zaznela 15. augusta 1695 a v dne hrá každú hodinu. Ide o najväčšiu zvonkohru, ktorú zostavil v roku 1694 hodinár Petr Neumann z tridsiatich zvonov a zvončekov uliatych v Amsterdame a umiestnil ich do priečelia na hodinovej veži. Na zvonkohru vraj kedysi hrával český pesničkár a hudobný skladateľ Karel Hašler, viažu sa k nej i niektoré historickými prameňmi neoverené staropražské povesti či legendy.
Základným prvkom lorety je svätá chyža, ktorá mala podobu malej stavby a podľa legiend mala pripomínať domček v ktorom žila Panna Mária v Nazarete.
Externé odkazy.
Oficiálna stránka
Zoznam vedeckých a technologických parkov

Zoznam vedeckých parkov a technologických parkov podľa kontinentov.
Európa.
Belgicko.
V Bruseli:
Vo Flámsku:
Vo Valónsku:
Snežné delo

Snežné delo alebo snehové delo je stroj na umelú výrobu snehu a umelé zasnežovanie. Používajú sa viacmenej na to, aby lyžiarske zjazdovky boli použiteľné v období, keď je síce mráz, ale je nedostatok snehovej pokrývky. Funguje tak, že sa pomocou kompresora rozstrekuje vodná hmla do prúdu podchladeného vzduchu. Použitie snežných diel si vyžaduje náročnú infraštruktúru: dostatočný zdroj vody, nádrže na vodu s čerpadlami a vodovodom a elektrické napájanie. Problémom nočného zasnežovania môže byť hlučnosť. Pre svoju hmotnosť je delo obvykle umiestnené na stálom mieste alebo je premiestňované pomocou ratraku.
História a využitie.
Prvé pokusy vyrábať umelý sneh sa konali v Kanade v 40. rokoch 20. storočia Snežné delo si ako prví patentovali Američania Art Hunt, Dave Richey a Wayne Pierce v roku 1950, a k masovému používaniu boli snežné delá pripravené na Zimné olympijské hry v Squaw Valley v roku 1960. Začiatkom 60-tych rokov sa začali používať a v niektorých zimných strediskách v Západnej Európe.
Snežné delá vyrába niekoľko výrobcov. Lídrom na trhu je skupina Technoalpin (do ktorej patrí od roku 2012 aj mYNeige, predtým Johnson Controls Neige a York Neige), dvojkou je spoločnosť DemacLenko (patriaca od roku 2011 pod skupinu Leitner). Tretím významným hráčom je Sufag (predtým tiež Snowstar, ARECO a Gemini), súčasť skupiny MND. Medzi ďalšie značky môžeme zaradiť Supersnow či SMI Snowmakers. Najnovší druh snežného dela je snežné delo tyčové, vzniklo až v 21. storočí.
Kostol svätej Ľudmily (Vinohrady)

Kostol sv. Ľudmily je katolícky kostol na Námestí Mieru v pražských Vinohradoch v mestskej časti Praha 2, typická novogotická pamiatka postavená koncom 19. storočia.
Dejiny.
Kostol bol postavený v rokoch 1888–1892 podľa plánov architekta Josefa Mockera. Na jeho výzdobe sa podieľali slávni umelci tej doby, ako napr. sochári Josef Václav Myslbek, Antonín Procházka, alebo maliari Josef Čapek či František Ženíšek. Do chrámu boli uložené ostatky sv. Ludmily a sv. Václava. Od roku 1974 bol kostol najskôr kvôli výstavbe metra a neskôr rekonštrukcii na dlhú dobu uzavretý. Slávnostnou bohoslužbou, vedenou kardinálom Miloslavom Vlkom, v roku 1992 bol znovu otvorený.
Popis.
Kostol sv. Ľudmily je tehlová trojloďová bazilika s priečnou loďou v tvare kríža. Jej dve štíhle šesťdesiat metrové veže tvoria dominantu nielen námestia Mieru, ale aj celej Juhoslovanskej ulice. Každá z veží má 2 zvony. Interiér vyniká farebnosťou spôsobenou najmä svojimi vitrážami a bohatou maliarskou a sochárskou výzdobou.
Kubota

Kubota () je japonský výrobca traktorov a ťažkých strojov sídliaci v Osake v Japonsku. Spoločnosť bola založená v roku 1890.
Spoločnosť vyrába:
Traktorové kosačky.
Traktorové kosačky Kubota sú určené pre profesionálnu údržbu trávnikov a golfových greenov. Zaujmú dieselovým trojvalcovým motorom a systémom Zero Turn, vďaka ktorému je ich otáčací rádius 360°.
Univerzálne traktory.
Traktory a malotraktory Kubota sú rozdelené do sérií - Kubota B20, Kubota BX, Kubota B30, Kubota STV, Kubota L a Kubota L40. Tieto stroje sú určené pre ľahké stavebné práce, spracovanie pôdy v poľnohospodárstve, práce vo vinohradoch a lesných škôlkach až po zimnú údržbu ciest a komunálne služby.
Poľnohospodárske traktory.
Poľnohospodárske traktory Kubota sú rozdelené do sérií:
Gitarové sólo

Gitarové sólo je v populárnej hudbe melodická pasáž, sekcia alebo celý kus hudby písaný pre elektrickú alebo akustickú gitaru. Gitarové sóla, ktoré obsahujú rôzne miery improvizácie, sa používajú v mnohých žánroch populárnej hudby ako blues, rock, metal a jazzové štýly ako swing a jazz fusion.
Wolverhampton Science Park

Wolverhampton Science Park je obchodné inkubačné centrum, ktoré poskytuje moderné kancelárske prostredie pre štart nových tvorivých a technologických firiem v regióne West Midlands v Spojenom kráľovstve.
Charakteristika.
Vďaka svojej polohe blízko University of Wolverhampton a centra mesta je West Midlands jeden z najprestížnejších inkubátorov zameriavajúcich sa na podporu nových podnikov. Wolverhampton Science Park otvoril svoje dvere v januári 2004 s poslaním udržať a podporiť tvorivý talent v oblasti, ale aj pre prilákanie investícií do Wolverhampton a West Midlands. Tento park bol financovaný Európskym fondom pre regionálny rozvoj a Advantage West Midlands s cieľom udržať tvorivé talenty a podporovať podnikateľského ducha v tomto regióne.